KS «Heimdal» (1892)



Opprinnelse 
«Heimdal» ble opprinnelig bygget som «Chefs- og Redningsskib». 

Redningsdampskip drevet av staten ble foreslått av «Kristiania Sømandsforening» i 1877. En komité ble opprettet som innstilte på kombinert bruk av marinen som «Divisjonschefsfartøi». Bygging ble ikke satt ut i livet pga. kostnader og skepsis til om fartøyet ville finne båter på havet som var i nød.

Forslaget om kombinerte redningsdampskip ble igjen fremmet av Tønnes Puntervold i mars 1883 og samtidig av «Drammens Sømandsforening». Marinen beregnet bygging til 250.000 kr og avsatte selv 83.000 kr., men Stortinget førte ikke opp noe beløp til bevilgning.

I 1888 fremmet «Kristiania Sømandsforening» med støtte fra 18 andre sjømanns- og handelsforeninger, forslag om bygging av redningsdampskip. Forsvarsdepartementet utarbeidet tegninger og kalkulerte skipet til å ville koste  Også innleide dampskip ble vurdert.

I 1889 hadde Oscar Tybring dannet en komité for redningssaken med bl.a. Kristiania Kjøbmandsforening. De trykket opprop i pressen for dannelse av et privat redningsvesen som skulle drive redningsdampskip. 

Haugesunds Sømandsforening fremmet i februar 1890 til Stortinget forslag om bevilgning til tre redningsdampskip. Stortinget oversendte forslaget til regjeringen.

Marinens verft Karljohansvern i Horten utarbeidet nye tegninger og beregnet byggekostnadene til et «Rednings- og Chefsskib» til 400.000 kr. Stortinget bevilget midlene 24. januar 1891.

«Heimdal» ble bygget i stål og sjøsatt ca. 4. juni 1892.

Redningstjeneste 
De første årene utførte «Heimdal» redningstjeneste fra Oslofjorden til Ålesund i vinterhalvåret. Mange oppdrag ble utført og det var særlig større skip som fikk assistanse.

I 1895 var hun stasjonert i Hammerfest og Vardø fra 13. april til 22. juni og opererte sammen med den første seilende redningsskøyta RS 1 «Colin Archer», bygget av Colin Archer i 1893. 

«Heimdal» hadde også redningstjeneste 1907-11.

Ishavstokt og oppsynsfartøy 
Ishavstokt ble seilt sommerhalvårene 1892-1902.

Fiskerioppsynstjeneste i Nord-Norge 1907-1931.

Orlogsfartøy 
KNM «Heimdal» var det første norske marinefartøy som førte det rene norske flagget (29. mai 1905). Under kongeinntoget i det selvstendige Norge 25. november 1905 ble skipet brukt for å  bringe kong Haakon VII, dronning Maud og kronprins Olav den siste strekningen fra Drøbak til Kristiania. Senere var det kongeskip ved en rekke anledninger.

Referanser

Eksterne lenker 
 https://www.sjohistorie.no/no/skip/24726/
 

Kongeskip
Norske krigsskip
Norske kystvaktskip
Skip fra 1892
Skip sluttseilt 1947
Skip bygget ved Akers mekaniske verksted
Artikler i sjøfart-prosjektet